Nóg ‘n kragskok vir verbruikersFoto: GCIS Nersa het Eskom se plan goedgekeur om vergoed te word vir die kostes wat opgeloop is tussen 2010 en 2013 toe daar kragtariewe vasgestel is. “Nersa het vandag aangekondig dat hy die implementeringsplan van die regulatoriese aansuiweringsrekeningsbalans (RCA) van R7,8 miljard vir Eskom goedgekeur het,” het die maatskappy in ŉ verklaring gesê. Die RCA is ŉ regulatoriese meganisme wat Eskom toelaat om ŉ oor- of onderverhaling van inkomste aan te pas, aangesien die aanvanklike prysvasstellings gegrond is op vooruitskattings en aannames. “Die RCA-balans is ŉ eenmalige verhaling van standaardtariefkliënte sowel as Eskom-kliënte in ander kategorieë en sal eers in die 2015/16-finansiële jaar geïmplementeer word.” Dit beteken dat verbruikers ŉ bykomende vier persent sal betaal bo-op die agt persent verhoging wat vroeër goedgekeur is.